આગામી ઉતરાયણ પર્વ નિમિતે શહેર પોલીસ કમિશ્નર મનોજ અગ્રવાલ દ્વારા ચાઈનીઝ દોરી અને તુક્કલ વેચવા ઉપર પ્રતિબંધ ફરમાવતું જાહેરનામું પ્રસિદ્ધ કર્યું હોવા છતાં આવા વેપારીઓ ઉપર વોચ રાખવા જેસીપી અહેમદ, ડીસીપી જાડેજા અને એસીપી ગેડમની સૂચનાથી માલવીયાનગર પીઆઇ એન એન ચુડાસમાના માર્ગદર્શન હેઠળ પીએસઆઇ બી બી રાણા અને સ્ટાફ પેટ્રોલિંગમાં હતો દરમિયાન હરપાલસિંહ જાડેજા, ભાવેશભાઈ ગઢવીને મળેલી બાતમી આધારે એએસઆઇ વેલુભા ઝાલા, દિગપાલસિંહ જાડેજા, ભાવિનભાઈ ગઢવી, યુવરાજસિંહ જાડેજા, દેવાભાઇ ધરજીયા અને મશરીભાઇ ભેટારીયાને સાથે રાખીને લોધેશ્વર સોસાયટી મેઈન રોડ ઉપર મહાકાળી સીઝન સ્ટોર નામની દુકાનમાં દરોડો પાડ્યો હતો દરોડા દરમિયાન દુકાનમાંથી ચાઈનીઝ દોરીની 10 ફીરકી મળી આવતા વેપારી રમેશ અમૃતલાલ ઝરીયા નામના શખ્સની ધરપકડ કરી ધોરણસરની કાર્યવાહી હાથ ધરી હતી આ ઉપરાંત ડીસીપી સૈની, એસીપી રાઠોડની સૂચનાથી બી ડિવિઝન પીઆઇ વી જે ફર્નાન્ડિઝના માર્ગદર્શન હેઠળ પેટ્રોલીંગમાં રહેલા સ્ટાફે ગોવિંદબાગ શાકમાર્કેટ સામે આવેલ ખોડલધામ સીઝન સ્ટોર્સ નામના મંડપ નાખેલા સ્ટોલમાં દરોડો પાડી જડતી લેતા ત્યાંથી પણ ચાઈનીઝ દોરીની બે ફીરકી મળી આવતા કોઠારીયા મેઈન રોડ ઉપર રહેતા વેપારી અતુલ કાનજીભાઈ લીંબાસિયાની ધરપકડ કરી ધોરણસરની કાર્યવાહી હાથ ધરી હતી.